මේ අතර, පාර්ලිමේන්තු මන්ත්‍රී රිෂාඩ් බදියුදීන්ගේ නිවසේ 2010 වසරේ සිට සේවය කර ඇති මෙහෙකාරියන් 11 දෙනාගෙන් පස් දෙනෙකුගේ ඊයේ ප්‍රකාශ සටහන් කර ගෙන තිබෙනවා.එම ප්‍රකාශවලින් ගම්‍ය වන කරුණු සම්බන්ධයෙන් තවදුරටත් විමර්ශන සිදුකිරීමට නියමිත බවයි පොලිස් මාධ්‍ය ප්‍රකාශක ජ්‍යෙෂ්ඨ නියෝජ්‍ය පොලිස්පති අජිත් රෝහණ සඳහන් කළේ.මේ අතර, මෙරට තුලදී ළමයින් පිලිබඳ අසභ්‍ය දර්ශන අන්තර්ජාලයට එක් කිරීමේ සිද්ධීන් 17,625 ක් සම්බන්ධයෙන් විමර්ශන ආරම්භ කර තිබෙනවා.මෙම ක්‍රියාවන්ට සම්බන්ධ පුද්ගලයන් අත්අඩංගුවට ගැනීම සඳහා ඇමෙරිකාවෙන් ශ්‍රී ලංකාවට ලැබුණු නවීනතම තාක්ෂණික පහසුකමක් පළමු වතාවට භාවිත කිරීමට නියමිතයි.